શાહપુર વિસ્તારમાં અંબાલાલ ઘાંચીની ચાલીમાં રહેતી અને મૂળ ધોળકાની 40 વર્ષિય હાફિઝાબાનું રજબ મલેકને બ્યૂટીપાર્લરનું કામ કરવાને બહાને સાઉદી અરેબિયામાં વેચી મારવાનો પર્દાફાશ ગત મહિને મહિલા પોલીસે કર્યો હતો. મહિલા પોલીસે અમદાવાદના એજન્ટ તેમજ મુંબઇની ડોન્ગરીમાં રહેતા એજન્ટ ફારુકની ધરપકડ કરી હતી અને સાઉદી અરેબિયાના રિયાધમાં ફસાયેલી હાફિઝાબાનુંને અમદાવાદ પરત લાવવામાં સફળતા મળી હતી. અમદાવાદ આવ્યા બાદ હાફિઝાબાનુંને સારવાર માટે સિવિલ હોસ્પિટલમાં ખસેડવામાં આવી હતી.